האי בארלו (באנגלית: Barlow Island) הוא אי קטן שאינו מכוסה קרח הממוקם למול החוף הצפוני של האי סמית' באיי שטלנד הדרומיים, בטריטורייה הבריטית האנטארקטית, שבאנטארקטיקה.
אורכו של האי 380 מטרים; רוחבו של האי 160 מטרים.
שטחון של האי 52.8 דונמים (0.0528 קילומטרים רבועים).
האי ממוקם 2.14 קילומטרים מערבית - צפון-מערבית מכף סמית'; 1.06 קילומטרים מערבית - צפון-מערבית מהאי אלפאוס; 2.42 קילומטרים צפונית - מזרחית מפסגת מאטוצ'ינה; 2.48 קילומטרים צפונית-מזרחית מנקודת דליאן; ו-11.33 קילומטרים צפונית-מזרחית מנקודת גרגורי.
היסטוריה.
מיפוי האי.
האי מופה על ידי סוקרים בריטיים 1957, על ידי צ'יליאנים בשנת 1962, על ידי ארגנטינים בשנת 1991, ועל ידי בולגרים בשנת 2009.
מקור השם.
האי נקרא על שמו של הפיזקאי והמתמטיקאי הבריטי פיטר בארלו (Peter Barlow).
משלחת חקר משנת 1829 בפיקודו של קפטן הנרי פוסטר, קראה לכף בצידו המזרחי של האי סמית' בשם "כף בארלו".
בעונת המחקר (הקיץ האנטארקטי) 1951- 1952, מופה האי סמית' על ידי סקר שטחי חסות איי פוקלנד.
במסגרת המיפוי התגלה כי פוסטר עשה טעות במיפוי, והכף אינה קיימת. ועל מנת לשמר את השם, נקרא האי בשם זה.
דוד יהלומי
דוד יהלומי כיהן כמנכ"ל המשרד להגנת הסביבה החל מיוני 2020 עד יולי 2021. בנוסף, שימש כיושב ראש הקרן לשמירת הניקיון ויו"ר הקרן למניעת זיהום ים במשרד להגנת הסביבה.
בתפקידו זה הוביל תחת שרביטה של השרה, ח"כ גילה גמליאל, שורה של מאבקים והישגים וביניהם:
ביוגרפיה.
בילדותו גדל באור יהודה עד גיל 13, ולאחר מכן עבר לפנימיית הדסים עד גיל 18. הוא בעל תואר ראשון בחוג למדעי המדינה מאוניברסיטת תל אביב, תואר שני במנהל עסקים (MBA) מאוניברסיטת רייכמן (הבינתחומי הרצליה), בוגר בהצטיינות (אות מצטיין דיקאן) בתוכנית לתקשורת שיווקית (Marketing Communication) של Wharton school ואוניברסיטת רייכמן, בוגר קורס דירקטורים (המי"ל), ובית הספר הגבוה למנהל כספי לרשויות המקומיות בישראל.
יהלומי גר ברמת השרון, אב ל-3 ילדים.
שירת בצה"ל בפיקוד הנח"ל כקצין כ"א סדיר, קצין הדרכה וביקורת פיקודי, ושליש גדוד 903. במהלך תפקיד זה זכה להצטיינות פיקודית.
בשנת 2002 ייסד את פרויקט "נוער חושב מחר" (יחד עם איציק דבש וגילי מזן). פרויקט משותף לסוכנות היהודית, לאוניברסיטת רייכמן ולנציב הדורות הבאים בכנסת (דאז). התכנית כללה תחרות ארצית בקרב יותר מ־1,000 בתי ספר לכתיבת החזון של מדינת ישראל במאה ה-21. פרויקט רב-שנתי לקידום תרבות של חזון, חשיבה לקיימות ולאחריות חברתית.
היה שליח מטעם הסוכנות היהודית בארצות הברית, ועסק בהדרכות בישראל במשלחות של ה- U.J.A.
בשנים 2003–2004 שימש כמשנה למנכ"ל במיזם להב"ה במשרד האוצר (לצמצום הפער הדיגיטלי בחברה הישראלית) ופעל להקמה ולהפעלה של מרכזי אינטרנט ברשויות מקומיות ברחבי ישראל.
בין השנים 2004–2009 שימש כיועץ אסטרטגי עסקי וניהולי בכיר במגזר הפרטי.
בין השנים 2009–2018 שימש כגזבר ברשות המקומית גדרה וניהל תקציבים שוטפים ותקציבי פיתוח בהיקף של מאות מיליוני ש"ח.
בשנים אלה שימש גם כמרצה בבית הספר הגבוה למנהל כספי לרשויות המקומיות בישראל. בתפקידו פיתח גישה ייחודית של ניהול ברשויות מוניציפליות ובתאגידים ציבוריים בראייה עסקית מערכתית עם דגש על מימוש הפוטנציאל הכלכלי והתאגידי.
במהלך כהונתו בתפקיד הוביל לצמצום הגירעון המצטבר של הרשות מרמה של 41% מסך התקציב לרמה של 15%, איזן את הגירעונות השוטפים והוביל יחד עם ראש הרשות את היישוב לקבלת פרס ניהול תקין לראשונה בתולדותיו.
בתחום איכות הסביבה הוביל פרויקט הפרדת פסולת במקור לשלושה זרמים כולל מרכזי מיחזור. הוביל וקידם פיילוט 'חלוצי' בשת"פ המשרד להגנת הסביבה לשימוש בקומפוסטרים – הפיכת הפסולת ממטרד מזהם למשאב. קידם הקמת מרכז טיהור שפכים אזורי בשותפות 5 רשויות מוניציפליות בשיטת B.O.T.
היה שותף בהקמת תאגיד מים וביוב אזורי והיה חבר בתאגיד. הוביל מכרז להקמת מערכות סולאריות פוטו-וולטאיות על גגות מבני ציבור במסגרת האסדרה למערכות תעריפיות וקידם תוכנית אב לשבילי אופניים ברשות ובסובב הרשות.
במהלך 2019–2020 כיהן כראש המטה של השרה במשרד לשוויון חברתי וביוני 2020 מונה לתפקיד מנכ"ל המשרד להגנת הסביבה.
בחודש ינואר 2021 השיק יחד עם השרה גילה גמליאל את אסטרטגיית הפסולת החדשה של ישראל עד לשנת 2030.
מלחמת רוסיה-פרס (1796)
האי בארלו
טום ברוקו
טוֹם ברוקו (באנגלית: Tom Brokaw; נהגה: ) ובשמו המלא תומאס ג'ון ברוקאו (באנגלית: Thomas John Brokaw; נולד ב-6 בפברואר 1940) הוא סופר, עיתונאי ואיש טלוויזיה אמריקאי.
במשך 22 שנים (1982–2004) היה ברוקו העורך הראשי של מהדורת חדשות הערב הפופולרית של רשת NBC. ונמנה עם "שלושת הגדולים" ששלטו בחדשות בטלוויזיה האמריקאית בשנות ה-80 וה-90 של המאה ה-20 ובראשית שנות האלפיים, לצד מתחריו פיטר ג'נינגס (ABC) ודן ראד'ר (CBS).
בשנים האחרונות הוא משמש כתב מיוחד לחדשות NBC, מחבר ספרים ועובד על תוכניות תעודה.
ב-22 בינואר 2021 הודיעה רשת NBC כי ברוקו יפרוש משירות פעיל ברשת לאחר 55 שנים ברציפות באותה רשת חדשות.
ברוקו טבע את המונח "הדור הגדול ביותר" (The Greatest Generation) כשהתייחס לדור של האנשים שנולד וגדל בתקופת השפל הגדול (1929-1939) בארצות הברית ולחם או לקח חלק אקטיבי במלחמת העולם השנייה (1945-1939).
נירפרסניה
נירפרסניה (בהונגרית: Nyírparasznya) הוא כפר במחוז סבולץ'-סטמאר-ברג שבצפון מזרח הונגריה.
יהודי נירפרסניה.
בנירפרסניה חיו יהודים בתקופות זמן שונות, יהודים רבים מהכפר נרצחו בשואה.
ויליאם הנרי הריסון מילר
ויליאם הנרי הריסון מילר (באנגלית: William Henry Harrison Miller; ) היה עורך דין ופוליטיקאי אמריקאי, שכיהן כתובע הכללי של ארצות הברית בממשלו של הנשיא בנג'מין הריסון.
ביוגרפיה.
ויליאם מילר נולד בעיירה אוגוסטה שבמדינת ניו יורק. ב-1861 הוא סיים את לימודיו בקולג' המילטון. בעת לימודיו שם הוא היה חבר באחוות דלתא-אפסילון. הוא למד משפטים במשרדו של נשיא בית המשפט העליון של ארצות הברית מוריסון וייט וב-1865 התקבל ללשכת עורכי הדין בפרו, אינדיאנה. מילר עסק בעריכת דין במשך זמן קצר בעיר זו וכן היה בוחן של בתי הספר של המחוז. בשנים 1884–1885 הוא שימש כנשיא לשכת עורכי הדין של אינדיאנפוליס.
במשך שנים רבות, ובמיוחד במהלך הבחירות לנשיאות של 1888, הוא היה יועץ הסתרים של בנג'מין הריסון. ב-1889, לאחר שנבחר לנשיאות, מינה הריסון את מילר כתובע הכללי של ארצות הברית. בתפקיד זה הוא כיהן עד לתום נשיאותו של הריסון ב-1893.
ויליאם הנרי הריסון מילר נפטר באינדיאנפוליס ב-25 במאי 1917 ונטמן בבית הקברות קראון היל שבעיר.
נמל התעופה הבינלאומי בלרנקה
אקריטופילפש
אקריטופילפש (בהונגרית: Ököritófülpös) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם באקריטופילפש נמצא מספר התושבים בירידה. כך, בשנת 1990 היה מספר התושבים 1,971 ובשנת 2020 רק 1,772 תושבים.
הכפר הוקם בשנת 1950 כאיחוד של שני כפרים פילפש (Fülpös) וסטמארקריטו (Szatmárököritó)
יהודי אקריטופילפש.
יהודי סטמארקריטו.
יהודים התיישבו בסטמארקריטו לראשונה בסוף המאה ה-18. רובם עסקו ברוכלות ומלאכה. בזמן הקרע ביהדות הונגריה בקונגרס של יהודי הונגריה הצטרפה הקהילה לזרם האורתודוקסי (שסרב לקבל עליו את תקנות הקונגרס). לקהילה היו בית קברות יהודי ובית כנסת.
באפריל 1944, כחודש אחרי כניסת הצבא הגרמני להונגריה הועברו היהודים לגטו מאטסלקה בו רוכזו כ-18,000 איש, הם הוחזקו בתנאי צפיפות ורעב ובמאי 1944 שולחו כולם למחנה ההשמדה אושוויץ.
בתום מלחמה שרדו 22 מבני הקהילה. חמישה מהם חזרו לכפר, אך עזבו תוך זמן קצר.
יהודי פילפש.
יהודים חיו בפילפש בתקופות זמן שונות, ויהודים רבים מהכפר נרצחו בשואה.
המהפכה הסיאמית של 1932
המהפכה הסיאמית של 1932 (בתאית: การปฏิวัติสยาม พ.ศ. 2475) הייתה מהפכה חוקתית שאירעה בממלכת תאילנד (סיאם בפי העולם המערבי באותה העת) בשנת 1932. המהפכה הונעה בידי הדרישה הציבורית לשים סוף למונרכיה האבסולוטית תחת ראמה השביעי, מלך תאילנד ולהפוך את המדינה למונרכיה חוקתית. רוב נציגי הציבור שקראו לרפורמה שכזאת בממשל פעלו ליצור הסדר עם ממשלו של ראמה השביעי ולהגיע להסדר לא אלים, כגון פרידי באנומיונג. מנגד להם היה פלג מהפכני בצבא המלכותי של תאילנד שהונהג בידי פלק פיבונסונגרם. פלג זה הוציא לפועל הפיכה צבאית שנעשתה ללא שפיכות דמים, שהפילה את שלטון המונרכיה האבסולוטית של שושלת צ'אקרי. חוקה רשמית נחתמה ונפתח פרלמנט. המהפכה השפיעה רבות על החברה והפוליטיקה של תאילנד. ההפיכה הצבאית שדרכה הוצאה לפועל המהפכה סימנה את תחילת ההתערבות הצבאית בנושאי הממשל, התערבות שהביאה לסדרת הפיכות צבאיות ומשטרים צבאיים לאורך המאה ה-20 והמאה ה-21, האחרונה בהפיכות אלה הייתה ההפיכה בתאילנד (2014), שהעלתה מחדש שלטון צבאי.
תאילנד קדם המהפכה.